ফের লোকালয়ে পাইথন! ছাগল খেতে এসে শেষমেষ বস্তাবন্দি হতে হল ভয়াল সাপটিকে। জলপাইগুড়ির পুন্ডিবারি ভূতেরহাট গ্রাম থেকে উদ্ধার করা হল এই পাইথনটিকে। লম্বায় প্রায় ১০ ফুট সাপটিকে নিয়ে হুলুস্থুল অবস্থা গ্রামে।

এই বিষয়ে অন্যান্য খবর

কোটি টাকা দামের দু’মুখো সাপের চোরাই বিক্রি! ধরা পড়ল চোর
ফোঁস ফোঁস আওয়াজ! অতিকায় বিষধর কেউটে ঘিরে চাঞ্চল্য এলাকায়
চলন্ত গাড়ির ভেতরেই লুকিয়ে ছিল বিপদ, একটুর জন্য প্রাণে বাঁচলেন মহিলা


তবে সাপের তাড়া খেয়ে পালাতে গিয়ে পড়ে গিয়ে আহত হয়েছেন দুই ব্যক্তি। জঙ্গল থেকে প্রায় ৩০ কিলোমিটার দূরে গ্রামে কী করে এল পাইথন, তা খতিয়ে দেখছেন বনদফতরের আধিকারিকরা।
কী করে প্রকাশ্যে এল এই অতিকায় সাপটি? জানা গিয়েছে, সকাল এগারোটা নাগাদ এক গৃহস্থের বাড়িতে ঢুকে পরে দীর্ঘকায় সাপটি। বাড়ির মালিক বাসনা রায় জানান, শনিবার সকালে বাড়ির পাশে জঙ্গল পরিষ্কার করছিল তাঁর ছেলে। সেই সময় তাঁর ছেলেই দেখতে পান সাপটিকে। ধান ক্ষেতের পাশের ঝোপের মধ্যে থেকে বাড়ির উঠোনের দিকে যাচ্ছিল সাপটি।
বিশালাকায় সাপটিকে দেখা মাত্রই চিৎকার শুরু করেন বাসনা দেবীর ছেলে। বাড়ির মধ্যে জলজ্ব্যান্ত পাইথন দেখে আতঙ্কিত হয়ে পরে সবাই। সাপের খবর চাউর হতেই আশেপাশের লোক ভিড় জমাতে শুরু করে। খবর দেওয়া হয় স্থানীয় পরিবেশপ্রেমী সংগঠন ডুয়ার্স অ্যান্ড স্নেক লাভার্স অর্গানাইজেশনের সদস্যদের।
দেখুন ভিডিও...
 
 

এত লোকের ভিড়ের মধ্যে পাইথনটিকে উদ্ধার করতে যথেষ্ট বেগ পেতে হয় তাঁদের। সংগঠনের সদস্যরা এসে অজগরটিকে উদ্ধার করে বনদফতরের হাতে তুলে দেন। অনুমান করা হচ্ছে, সম্ভবত গৃহস্থের বাড়ির ছাগল খেতেই পাইথনটি ঢুকেছিল। 
স্থানীয় বাসিন্দা ত্রিনাথ বৈরাগী বলেন, ‘‘সাপটিকে দেখে সকলে আতঙ্কিত হয়ে পড়েছিল। গ্রামে পাইথন এই প্রথম। সাপটি উদ্ধারের পর আপাতত সকলে আতঙ্ক-মুক্ত।’’ 
পরে সাপটিকে প্রাথমিক চিকিৎসার পরে জঙ্গলে ছেড়ে দেওয়া হয়েছে।